Document ID: 32008R0770

KOMMISSIONENS FORORDNING (EF) nr 770/2008
af 1. august 2008
om ændring af forordning (EF) nr. 349/2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 42, nr. 8a, og
ud fra følgende betragtninger:
(1)
Ved Rådets beslutning 90/424/EØF af 26. juni 1990 om visse udgifter på veterinærområdet (2) er der fastsat regler for Fællesskabets tilskud til programmer for udryddelse af dyresygdomme.
(2)
Kommissionens forordning (EF) nr. 349/2005 (3) finder anvendelse på de finansielle tilskud fra Fællesskabet, som medlemsstaterne kan modtage til dækning af de støtteberettigede udgifter til foranstaltninger til udryddelse af dyresygdomme.
(3)
Ved Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (4) er der fastsat nye foranstaltninger til bekæmpelse af aviær influenza, også vedrørende lavpatogene vira.
(4)
I henhold til beslutning 90/424/EØF, som ændret ved beslutning 2006/53/EF (5), kan Fællesskabet yde tilskud til visse udryddelsesforanstaltninger, som medlemsstaterne gennemfører for at bekæmpe aviær influenza. I henhold til artikel 3a i beslutning 90/424/EØF gøres Fællesskabets tilskud til udryddelse af aviær influenza betinget af, at de i direktiv 2005/94/EF fastsatte minimumsbekæmpelsesforanstaltninger er gennemført.
(5)
Forordning (EF) nr. 349/2005 bør derfor ajourføres for at tage hensyn til denne ændring.
(6)
I henhold til forordning (EF) nr. 349/2005 udbetales EF-tilskuddet bl.a. på grundlag af en anmodning om godtgørelse bilagt en finansieringsrapport, der består af et afsnit om »passende godtgørelse« og et afsnit om »operationelle omkostninger«. Som det allerede er tilfældet med hensyn til indgivelse af afsnittet om »passende godtgørelse«, bør indgivelsen af finansieringsrapportens afsnit om »operationelle omkostninger« knyttes sammen med meddelelsen af den særlige beslutning vedrørende det finansielle tilskud.
(7)
Forordning (EF) nr. 349/2005 bør derfor ændres i overensstemmelse hermed.
(8)
Foranstaltningerne i denne forordning er i overensstemmelse med udtalelse fra Komitéen for Landbrugsfondene -
UDSTEDT FØLGENDE FORORDNING:
Artikel 1
I forordning (EF) nr. 349/2005 foretages følgende ændringer:
1)
Artikel 1, stk. 1, affattes således:
»1. Denne forordning finder anvendelse på de finansielle tilskud fra Fællesskabet, som medlemsstaterne kan modtage til dækning af de støtteberettigede udgifter, der er fastsat i artikel 3, 4 og 5 i nærværende forordning, til foranstaltninger til bekæmpelse af de sygdomme og i de situationer, der er nævnt i:
a)
artikel 3, stk. 1, og artikel 3a, stk. 1, i beslutning 90/424/EØF, undtagen sygdomme hos dyr af hestefamilien
b)
artikel 4, stk. 1 og 2, artikel 6, stk. 2, og artikel 11, stk. 1, i beslutning 90/424/EØF.«
2)
Artikel 2, stk. 1, litra d), affattes således:
»d)
»nødvendige udgifter«: udgifter til køb af materialer eller tjenesteydelser nævnt i artikel 3, stk. 2, første, andet og tredje led, artikel 3a, stk. 3, andet led, og artikel 11, stk. 4, litra a), nr. i)-iv), og litra b), i beslutning 90/424/EØF, hvis art og direkte forbindelse til de støtteberettigede udgifter som defineret i denne forordnings artikel 3 er dokumenteret.«
3)
Artikel 3, litra a) og b), affattes således:
»a)
hurtig og passende godtgørelse til ejere, som har måttet foretage obligatorisk nedslagning af dyr eller obligatorisk destruktion af æg, i overensstemmelse med artikel 3, stk. 2, første og syvende led, artikel 3a, stk. 3, første led, og artikel 11, stk. 4, litra a), nr. i), i beslutning 90/424/EØF
b)
operationelle omkostninger, der er betalt, og som er afholdt i forbindelse med obligatorisk nedslagning og obligatorisk destruktion af dyr og kontaminerede produkter, til rengøring og desinficering af lokaler og til rengøring og desinficering af kontamineret materiel eller til destruktion heraf, hvis det er nødvendigt, jf. artikel 3, stk. 2, første, andet og tredje led, artikel 3a, stk. 3, andet led, og artikel 11, stk. 4, litra a), nr. i)-iv), og litra b), i beslutning 90/424/EØF«.
4)
Artikel 7, stk. 2, andet afsnit, affattes således:
»Afsnittet om »operationelle omkostninger« i den i stk. 1, litra a), omhandlede finansieringsrapport skal indgives i elektronisk format i overensstemmelse med bilag IV senest 60 kalenderdage fra datoen for meddelelsen af den særlige beslutning vedrørende det finansielle tilskud.«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2008.

Labels: 11
17
0
6
18
15